Historické medzníky vývoja indexu Dow Jones Industrial Average

Tento článok je zhrnutím historických medzníkov uzatváracích hodnôt amerického akciového indexu Dow Jones Industrial Average. Z počiatočnej otváracej hodnoty 40,94 z 26. mája 1896 hodnota indexu napriek niekoľkým obdobiam poklesu vytrvale rástla.

Míľniky najvyšších a najnižších hodnôt 

Ako väčšina ukazovateľov vývoja akciového trhu, aj Dow Jones zažil niekoľko období všeobecného rastu ako aj poklesu a stagnácie. Býčí trh je symbolom vzostupu cien akcií, naopak medvedí trh je symbolom poklesu. Wall Street všeobecne označuje obdobie medvedím trh, keď hodnoty hlavných akciových indikátorov klesnú o 20% pod svoje historické maximá. 

Existujú dva typy býčieho trhu. Sekulárny býčí trh je obdobím, kedy index vytrvalo prekračuje svoje historické maximá, pričom sa objavujú len krátke obdobia korekcií, ako napríklad v 90. rokoch a môže trvať až 15 rokov. Cyklický býčí trend je obdobím, keď index dosahuje 52-týždenné, alebo medziročné maximá a mnoho krátkych historických vrcholov, nasledovaných prudkými poklesmi, ako napríklad na počiatku 70. rokov. Obyčajne sa objavuje vo vnútri dlhodobejšieho medvedieho trhu a trvá približne 3 roky.

Sekulárne býčie a medvedie trhy zaznamenané indexom od jeho predstavenia:
 1896 - 1929: Býčí trh: v lete 1896 padá o 30% pod svoju uvádzaciu hodnotu a dosahuje historické minimum 28,48 ale straty rýchlo maže a následne rastie až na hodnotu 381,17 dňa 3. septembra 1929. 

 1929 - 1949: Medvedí trh: Krach akcií v roku 1929 predznamenáva Veľkú hospodársku krízu. Dow prudko padá na 41,22 8. júla 1932 a maže tak 36-ročné zisky. Hoci sa v 30. a 40. rokoch objavuje cyklický býčí trh, indexu bude trvať 22 rokov aby prekonal predchádzajúci vrchol.

 1949 - 1966: Býčí trh: Dow po konci druhej svetovej vojny zaznamenáva prudký rast. Začínajúc na 150 bodoch v júni 1949, kedy P/E ratiá dosahovali svoje minimá, index končí len 5 bodov pod hranicou 1 000 dňa 9. februára 1966. 

 1967 - 1982: Medvedí trh: Obchodníci sa musia vyrovnávať so stagnujúcou ekonomikou a inflačným monetárnym prostredím. Dow zaznamenáva dva dlhé poklesy v roku 1970 a 1974; počas toho druhého padá takmer o 45% na dvadsaťročné dno. 

 1982 - 2000: Býčí trh: Dow zažíva najpôsobivejší nárast vo svojej histórii. Zo skromných 777 z 12. augusta 1982, index rastie o viac ako 1 500% až na uzatváraciu hodnotu 11 722,98 14. januára 2000, s výnimkou síce krátkeho, ale značného poklesu v neskorých 80. rokoch.

 2000 - súčasnosť: Medvedí trh: index padá a 9. októbra 2002 uzatvára na hodnote 7 286,27. Cyklický a zároveň aj historický vrchol nad hranicou 14 000 bodov, dosiahnutý presne o 5 rokov neskôr, však podstatne neprekonal (inflačne upravený) vrchol z roku 2000. Obnovený medvedí trh sa objavuje v lete 2008 a na jeseň nastáva obdobie obrovskej volatility. V ďalšej vážnej fáze začiatkom roka 2009 zaznamenáva index 12 a pol ročné minimum blízko hodnoty 6 600, celková strata 53% za menej ako 18 mesiacov.

Míľniky rastu hodnoty 
Tabuľka 100 bodových míľnikov rastu uzatváracích hodnôt indexu: 

1Uzávierka na hodnote vrcholu z roku 1929, index túto hodnotu nedosiahol ďalších 25 rokov.

Rekordné maximá a minimá dekády

Zdroj 

Burzové indexy